ano ang kahulugan ng ngiting iyon? at ang isa pang ngiti, na lalo pang malungkot at pakutya nang mabatid na sa ika walo pa ng gabi magsisidating? ano ang ibig sabihin ng hiwagang iyon? bakit ayaw magtago si simoun? sumaalaala niya yaong bantog na tinuran ni san juan crisostomo nang ipinagtanggol ang eunuco na si eutropio: kailan man ay hindi naging lalong kapit na di gaya ngayon sabihing: kapalaluan ng mga kapalaluan at ang lahat ay kapalaluan! oo, ang simoung yaon na napakayaman, makapangyarihan, kinatatakutan, nang wala pang iisang linggo ang nakararaan, ngayon, ay sawing kapalaran pa kay eutropio, humahanap ng matutuluyan, at hindi sa mga dambana ng isang simbahan, kundi sa dukhang bahay ng isang klerigong indio, na liblib sa kagubatan, sa ulilang baybay ng dagat! kapalaluan ng mga kapalaluan at ang lahat ay kapalaluan!